Distriktsturnering for bævere og ulve 2018 – Lederinfo

Kære bæver- og ulveledere i Marselis Distrikt

Så er det ved at være tid til den årlige distriktsturnering som i år afholdes ved og omkring Spejderhuset i Stavtrup (Bispevej 27, 8260 Viby). Her kommer derfor info om arrangement og tilmelding – gruppeledere vil I sende videre til jeres bæver- og ulveledere?

Vedhæftet denne mail finder I udkast til en invitation, som I frit kan redigere i.

**Tilmelding:** Tilmelding foregår via Medlemsservice – arrangementstilmeldingen tilgås via linket i invitationen. HUSK at ledere og evt. forældrehjælp også skal tilmeldes online. **Tilmeldingen lukker d. 27. april kl. 23.59.**

**Kørsel:** I tilmeldingen til arrangementet via medlemsservice kan forældrene krydse af, om de kan køre eller ej – det er dog stadig grupperne SELV, der er ansvarlige for kørsel, så I kan selv vælge om I vil bruge afkrydsningen til noget. Ved tilmeldingen står der at man skal afvente bekræftelse på kørsel fra lederne – HUSK dette!

**Eftermiddagskage:** De enkelte grupper står selv for kagebagning til om eftermiddagen.

**Hjælp til poster:** Vi får brug for bemanding til poster – alle materialer vil dog være klar. En retningslinje for antal ledere kan være mindst det antal ledere som I har tilmeldte familier/bander.

**Trofæ:** Stavtrup har ulvetrofæet – vil dem der vandt bævertrofæet huske at tage det med?

**Pris:** Det er gratis for ledere og forældrehjælp – dog koster det 11 kr, hvis man vil have et mærke til uniformen. Dette vælges og betales i tilmeldingen. Det er vigtigt at ledere og forældre vælger at de er ledere/forældre i tilmeldingen, så de ikke skal betale.

En repræsentant fra hver gruppe skal sende en mail til shorsholt2207@gmail.com – så vil I modtage en oversigt over tilmeldte i lige netop jeres gruppe! Dette vil blive sendt ud senest d. 3. maj.

**Overordnet tidsplan for dagen:**

10.00 – 10.30: Ankomst og registrering ved hovedbordet

10.30 – 12.00: Introduktion og aktiviteter

12.00 – 12:45: Frokostpause

12:45 – 14:00: Aktiviteter

14:00 – 14:30: Kage, pointopgørelse

14:30 – 15:00: Vindere udnævnes, tak for i dag

**Hjemmeopgave:** Som en hjemmeopgave inden turneringen skal der laves en familie/bandestander, hvis man ikke har en. Genopfrisk regler for hvordan man behandler standeren:

* Den bagerste står med standeren.
* Standeren må ikke lægges på jorden.
* Alle har ansvar for at standeren huskes.
* Standeren er en del af familien/banden.

Derudover så bygger ulveturneringen over bogen ”Natuglerne” af Kirsten Sonne Harild – en idé kunne være at læse lidt fra denne bog op til turneringen.

Op til og på selve dagen kan I kontakte Marianne (23721156) eller Simon (28359927) med spørgsmål.

Vi glæder os til at se jer til en sjov dag!

Ulvelederne i Stavtrup